Ερρίκος Β΄ της Γαλλίας

Ο Ερρίκος Β΄ (γαλλ. Henri II de France, 31 Μαρτίου 1519 - 10 Ιουλίου 1559) ήταν μονάρχης του Οίκου των Βαλουά, ο οποίος κυβέρνησε ως βασιλιάς της Γαλλίας από τις 31 Μαρτίου 1547 έως το θάνατό του το 1559 Patrick, David, and Francis Hindes Groome, Chambers's biographical dictionary: the great of all times and nations, σελ. 482, J.B. Lippincott Company (1907). 

 Βιογραφία 
Ήταν το τέταρτο παιδί και ο δεύτερος γιος του Φραγκίσκου Α΄ της Γαλλίας και της Κλαυδίας της Γαλλίας, Δούκισσας της Βρετάνης, και έγινε δελφίνος της Γαλλίας μετά το θάνατο του μεγαλύτερου αδελφού του, Φραγκίσκου, Δούκα της Βρετάνης, το 1536. 

Παντρεύτηκε την Αικατερίνη των Μεδίκων (1519 - 1589) στις 28 Οκτωβρίου 1533. Ήταν και οι δύο δεκατεσσάρων ετών. Διαδέχθηκε τον πατέρα του στις 31 Μαρτίου 1547. Την επόμενη χρονιά έκανε εξωσυζυγική σχέση με την τριανταπεντάχρονη χήρα Ντιάν ντε Πουατιέ η οποία έγινε η πιο πιστή του σύμβουλος και, για τα επόμενα είκοσι πέντε χρόνια, ασκούσε παρασκηνιακά μεγάλη επιρροή στις πολιτικές εξελίξεις της εποχής.

 Η βασιλεία του 
Η βασιλεία του Ερρίκου Β΄ χαρακτηρίστηκε από τους πολέμους με την Αυστρία, και τη δίωξη των Προτεσταντών. Ο Ερρίκος Β΄ τους τιμώρησε σκληρά, καίγοντας τους ζωντανούς ή αποκόπτοντας τις γλώσσες τους για τη διάδοση των προτεσταντικών πεποιθήσεών τους. Ακόμη και εκείνοι που υποψιάζονταν ότι ήταν προτεστάντες θα μπορούσαν να φυλακιστούν για την υπόλοιπη ζωή τους. 

Ο Ιταλικός Πόλεμος (1551-1559), γνωστός ως πόλεμος Αψβούργων - Βαλουά, άρχισε όταν ο Ερρίκος Β΄ κήρυξε τον πόλεμο ενάντια στον Κάρολο Ε΄ της Αγίας Ρωμαϊκής Αυτοκρατορίας, με την πρόθεση της εκ νέου κυριαρχίας της Ιταλίας και της εξασφάλισης των γαλλικών, παρά αψβουργικών, συμφερόντων στη κυριαρχία των ευρωπαϊκών υποθέσεων. 

Μετά από την παραίτηση του Καρόλου Ε΄ και τη διάσπαση της Αυτοκρατορίας των Αψβούργων το 1556 υπέρ του γιου του, Φιλίππου Β΄ της Ισπανίας, και του αδελφού του, Φερδινάρδου Α΄ της Αυστρίας, η εστίαση του πολέμου μετατοπίστηκε στη Φλαμανδική Περιοχή, όπου ο Φίλιππος, νίκησε τους Γάλλους. Η είσοδος της Αγγλίας στον πόλεμο οδήγησε στη γαλλική κατάληψη του Καλαί. Αν και ο γαλλικός στρατός λεηλάτησε τις ισπανικές αψβουργικές κτήσεις στις Κάτω Χώρες, ο Ερρίκος Β΄ εν τούτοις αναγκάστηκε να δεχτεί την ειρήνη, με την οποία αρνήθηκε περαιτέρω αξιώσεις στην Ιταλία.

 Το τέλος του 
Ο Ερρίκος Β΄ ήταν άπληστος κυνηγός και συμμετείχε σε κονταρομαχίες και πρωταθλήματα της εποχής. Στις 30 Ιουνίου 1559, στο Παρίσι, κατά τη διάρκεια μιας γιορτής, για να γιορτάσει τη Συνθήκη του Κατώ-Καμπρεζί με τους εχθρούς του, τους Αψβούργους της Αυστρίας και για να γιορτάσει τον γάμο της κόρης του Ελισάβετ των Βαλουά με τον Φίλιππο Β΄ της Ισπανίας, πληγώθηκε θανάσιμα από μια αγκίδα από τη λόγχη του λοχαγού Γκαμπριέλ ντε Μοντγκομερύ, της σκωτικής φρουράς, σε κονταρομαχία. Διαπέρασε το αριστερό μάτι του, διαπέρασε τον εγκέφαλο και βγήκε μέσω του αυτιού του. Υπέφερε τρομερά, και παρά τις προσπάθειες του βασιλικού χειρουργού, πέθανε στις 10 Ιουλίου 1559 σε ηλικία 40 ετών. Ενταφιάστηκε στη Βασιλική του Αγίου Διονυσίου και τον διαδέχθηκε ο πρωτότοκος γιος του, Φραγκίσκος.

 Οικογένεια 
Νυμφεύτηκε το 1533 με την Αικατερίνη των Μεδίκων, κόρη του Λαυρέντιου Β΄ των Μεδίκων, Δούκα του Ουρμπίνο, και απέκτησε παιδιά:

ΌνομαΈτος γεν.Έτος θαν.ΣημειώσειςΦραγκίσκος Β΄19 Ιανουαρίου 15445 Δεκεμβρίου 1560Βασιλιάς της Γαλλίας (1559-1560). Νυμφεύτηκε τη Μαρία της Σκωτίας το 1558. Χωρίς απογόνους.Ελισάβετ2 Απριλίου 15453 Οκτωβρίου 1568Παντρεύτηκε τον Φίλιππο Β΄ της Ισπανίας το 1559. Με απογόνους.Κλαυδία12 Νοεμβρίου 154721 Φεβρουαρίου 1575Παντρεύτηκε τον Κάρολο Γ΄ της Λωρραίνης. Με απογόνους.Λουδοβίκος3 Φεβρουαρίου 154924 Οκτωβρίου 1549Απεβίωσε εννέα μηνών.  Κάρολος Θ΄27 Ιουνίου 155030 Μαΐου 1574Βασιλιάς της Γαλλίας (1560-1574). Νυμφεύτηκε την Ελισάβετ της Αυστρίας το 1570. Με απογόνους.Ερρίκος Γ΄19 Σεπτεμβρίου 15512 Αυγούστου 1589Βασιλιάς της Γαλλίας (1574-1589) και της Πολωνίας (1573-1575). Νυμφεύτηκε τη Λουίζα της Λωρραίνης το 1575. Χωρίς απογόνους. Μαργαρίτα14 Μαΐου 155327 Μαρτίου 1615Παντρεύτηκε τον Ερρίκο Δ΄ της Γαλλίας και της Ναβάρρας. Χώρισαν, χωρίς απογόνους.Φραγκίσκος18 Μαρτίου 155519 Ιουνίου
1579Δούκας του Ανζού και του Αλανσόν.Ιωάννα24 Ιουνίου 155624 Ιουνίου 1556Δίδυμη της Βικτωρίας. Θνησιγενής.Βικτωρία24 Ιουνίου 1556Αύγουστος 1556Δίδυμη της Ιωάννας. Απεβίωσε δύο μήνες μετά τη γέννηση.

Από την ερωμένη του Φιλίππα Ντούτσι είχε τέκνο:
 (νόθη) Ντιάν (1538 - 1619), Δούκισσα του Ανγκουλέμ. Παντρεύτηκε πρώτα τον Οράτιο Φαρνέζε, Δούκα του Κάστρο, και μετά τον Φραγκίσκο, Δούκα του Μονμορανσύ. Νομιμοποιήθηκε το 1572 από τον Κάρολο Θ΄.

Από τη λαίδη Τζάνετ Στιούαρτ (1508 - 1563), νόθη κόρη του Ιακώβου Δ΄ της Σκωτίας, είχε τέκνο:
 (νόθος) Ερρίκος (1551 - 1586), Δούκας του Ανγκουλέμ. Νομιμοποιήθηκε από τον πατέρα του και έγινε κυβερνήτης της Προβηγκίας.

Από τη Νικόλ ντε Σαβινύ είχε τέκνο:
 (νόθος) Ερρίκος (1557 - 1621), Κόμης του Σαιν-Ρεμύ. Μία από τις τελευταίες απογόνους του ήταν η Ζαν ντε Βαλουά-Σαιν-Ρεμύ 1756-1791, που παντρεύτηκε τον Νικολά ντε Λα Μοτ, ο οποίος ισχυριζόταν ότι ήταν κόμης. Αυτή έγινε γνωστή από το σκάνδαλο του αδαμάντινου περιδέραιου στην Αυλή του Λουδοβίκου ΙΣΤ΄.

Πρόγονοι

Παραπομπές

|-

|-

|-

|-

Κατηγορία:Βασιλείς της Γαλλίας
Κατηγορία:Οίκος των Βαλουά
Κατηγορία:Τάγμα της Περικνημίδας
Κατηγορία:Δούκες της Βρετάνης